กองทัพบก ยังคงร่วมปฏิบัติการฉีดพ่นละอองน้ำล้างฝุ่นละออง ทั้ง ใน กทม.และปริมณฑล อย่างต่อเนื่อง
กองทัพบก ยังคงร่วมปฏิบัติการฉีดพ่นละอองน้ำล้างฝุ่นละออง ทั้ง ใน กทม.และปริมณฑล อย่างต่อเนื่อง  พันเอกหญิง ศิริจันทร์ งาทอง รองโฆษกกองทัพบก กล่าวว่า กองทัพบก ยังคงเข้าช่วยแก้ไขปัญหาฝุ่นละอองในพื้นที่ กทม. อย่างต่อเนื่อง ล่าสุด กองกำลังรักษาความสงบเรียบร้อย ได้ออกฉีดพ่นละอองน้ำทำความสะอาดสถานที่ต่างๆ เช่น บริเวณถนนลาดพร้าววังหิน - แขวงจระเข้บัว แยกนิด้า-คลองรหัส เขตสาทร บริเวณถนนเจริญราษฎร์และถนนนราธิวาส ถนนตก ถนนเคหะร่มเกล้า และอีกหลายพื้นที่ นอกจากนี้ได้ส่งกำลังพล ออกทำความสะอาดถนน ผิวการจราจร ทางเท้า ในพื้นที่เป้าหมายตามที่สำนักเขตระบุ อย่างต่อเนื่องกองทัพบกจัดชุดรณรงค์ประชาสัมพันธ์ ออกพบปะพูดคุยขอความร่วมมือกับประชาชนในชุมชนต่างๆ เกษตรกร ผู้ประกอบการ ให้ตระหนักถึงภาวะฝุ่นละออง พร้อมขอความร่วมมืองดเผาวัสดุและผลิตผลทางการเกษตร เช่น นาข้าว ข้าวโพด ไร่อ้อย ส่วนการป้องกันและควบคุมภาวะมลพิษจากโรงงานอุตสาหกรรมนั้น กองกำลังรักษาความสงบเรียบร้อยประจำจังหวัด ได้ร่วมกับส่วนราชการที่รับผิดชอบ อาทิ สำนักงานขนส่งจังหวัด อุตสาหกรรมจังหวัด กรมควบคุมมลพิษ เจ้าหน้าที่ตำรวจ และฝ่ายปกครอง เข้มงวดในมาตรการและการบังคับใช้กฎหมายเกี่ยวกับการควบคุมมลพิษ โดยร่วมกันจัดตั้งจุดตรวจมลพิษจากท่อไอเสียรถยนต์ตามเส้นทางสำคัญ รวมถึงการตรวจสอบสถานประกอบการและโรงงานอุตสาหกรรม ให้ปฏิบัติตามกฎหมายโดยเคร่งครัดด้วย